ജീവിതം അസാധാരണമായ യാത്ര, ബുദ്ധിമുട്ടുകളുണ്ടാകും,തെറ്റുകളും, തോല്വിയും വിജയവും സമാനമാണെന്നും ഇവയില് ഏതാണ് തള്ളിക്കളയേണ്ടതെന്നും നിലനിര്ത്തേണ്ടതെന്നും മനസിലാക്കിയാല് ഇത് നിനക്ക് വ്യക്തമാകും : പ്രതിസന്ധികള് ഭാവിയിലേക്കുള്ള പാഠമെന്ന് ഹൃത്തിക് റോഷന്, ആര്യന് പിന്തുണ മുംബൈ: ലഹരി ഇടപാട് കേസില് അറസ്റ്റിലായ ഷാരുഖ് ഖാന്റെ മകന് ആര്യന് ഖാന് പിന്തുണയുമായി ഹൃത്തിക്ക് റോഷന്. ഇന്സ്റ്റഗ്രാം പോസ്റ്റിലൂടെ ആര്യന് തുറന്ന കത്തുമായാണ് ഹൃത്തിക്ക് റോഷന് എത്തിയത്. ജീവിതം അസാധാരണമായ യാത്രയാണ്. ഇതില് പല ബുദ്ധിമുട്ടുകളും ഉണ്ടാകുമെന്നും തളരരുതെന്നും ഹൃത്തിക്ക് റോഷന് കുറിച്ചു. നല്ല സൂര്യപ്രകാശം അനുഭവിക്കണമെങ്കില് ഇരുളുകളിലൂടെ കടന്നു പോകണം, അതുകൊണ്ട് ഇപ്പോഴത്തെ ഇരുളില് വിശ്വസിക്കൂവെന്നും ഹൃത്തിക്ക് റോഷന് പറഞ്ഞു. ഇപ്പോഴുണ്ടാകുന്ന പ്രതിസന്ധികള് ഭാവിയിലേക്കുള്ള പാഠമാണ്. മോശം അനുഭവങ്ങളെ തള്ളിക്കളയാതെ സ്വീകരിക്കാന് പഠിക്കണം. ദൈവം ദയയുള്ളവനാണെന്നും കഠിനമായ പന്തുകള് ശക്തരായവരിലേക്കേ എറിയുകയുള്ളൂയെന്നും ഹൃത്തിക്ക് കുറിച്ചു. പ്രശ്നങ്ങള്ക്കിടയില് നല്ല ഒരുപാട് കാര്യങ്ങള് നഷ്ടമായേക്കാം. അനുഭവങ്ങളില് നിന്നാണ് മോശം കാര്യങ്ങള് ഒഴിവാക്കേണ്ടതെന്നും ഹൃത്തിക്ക് പറഞ്ഞു. തെറ്റുകളും, തോല്വിയും വിജയവും സമാനമാണെന്നും ഇവയില് ഏതാണ് തള്ളിക്കളയേണ്ടതെന്നും നിലനിര്ത്തേണ്ടതെന്നും മനസിലാക്കിയാല് ഇത് നിനക്ക് വ്യക്തമാകുമെന്നും ഹൃത്തിക്ക് റോഷന് വ്യക്തമാക്കി. കുഞ്ഞായിരുന്നപ്പോഴും വളര്ന്നപ്പോഴും തനിക്ക് ആര്യനെ അറിയാം. ഇപ്പോള് ശാന്തനായി ഇരിക്കുകയാണ് വേണ്ടതെന്നും ഹൃത്തിക്ക് റോഷന് ഇന്സ്റ്റഗ്രാം പോസ്റ്റില് കുറിച്ചു. അതേസമയം ബോളിവുഡിലെ നിരവധി താരങ്ങള് ആര്യന് പിന്തുണയുമായി എത്തിയിരുന്നു. സല്മാന് ഖാന്, സുനില് ഷെട്ടി, സുസെയ്ന് ഖാന് എന്നിവരും ആര്യന് അനുകൂലമായി പ്രതികരിച്ചിരുന്നു. സല്മാന് ഖാന് നേരിട്ട് ഷാരൂഖ് ഖാന്റെ വീട്ടിലെത്തിയാണ് പിന്തുണ അറിയിച്ചത്. അതിനിടെ ആര്യന്റെ കസ്റ്റഡി കാലാവധി ഇന്ന് അവസാനിക്കും.